ليندا لوفليس (Linda Lovelace) (10 يناير 1949 - 22 ابريل 2002) ممثلة بورنوجرافية امريكية ، اسمها الحقيقى ليندا سوزان بورمان (Linda Susan Boreman) . اتولدت ليندا لوفليس يوم 10 يناير 1949 فى حى ذا برونكس فى مدينة نيو يورك فى ولاية نيو يورك الامريكية وأبوها كان ظابط بوليس ، وفى سنة 1965 سافرت مع اهلها لولاية فلوريدا وكان عندها فى الوقت ده 16 سنة . وفى سنة 1969 اتعرضت لحادثة اغتصاب ونتج عنه حمل سفاح ، وبعدما ولدت ابنها اخدته امها وسلمته للتبنى وفهمتها انها عملت كده علشان رعاية ابنها لغاية لما يكبر لكنها كانت عارفة انها مش هاتشوفه تانى وده اللى قالته فى كتاب سيرتها الذاتية (Ordeal) اللى نشرته سنة 1980 . وفى سنة 1970 رجعت مع اهلها لولاية نيو يورك وكانت ناوية تكمل تعليمها وتشتغل هناك لكنها اتعرضت لحادثة عربيه جامدة دخلت بسببها المستشفى واحتاجت لنقل دم . فى سنة 1970 اتعرفت ليندا لوفليس على الممثل والمخرج البورنوجرافى الراحل تشاك تراينور (Chuck Traynor) واتجوزته سنة 1971 ، وبسبب الجوازة دى اتفتحت عليها طاقة من جهنم لأن جوزها ده كان مجرم و قواد و سادى وكان بيضربها ويعذبها علشان تمارس الجنس مع رجالة تانيين مقابل فلوس كان هو اللى بيقبضها وكان بيحرضهم على اغتصابها اذا رفضت ، وفى الاخر اجبرها على الدخول فى مجال البورنوجرافيا لدرجة أنها كانت بتمثل الافلام البورنوجرافية تحت تهديد مسدسه .